Zápisnica zo zasadnutia Obecného zastupiteľstva vo Veselom zo dňa 28. 7. 2011

Prítomní: Podľa prezenčnej listiny, ktorá tvorí súčasť zápisnice

Program zasadnutia:

1.Otvorenie a privítanie prítomných
2.Schválenie programu zasadnutia
3.Určenie overovateľov zápisnice a zapisovateľa
4.Kontrola uznesení
5.Príprava projektov
6.Schválenie VZN o výške mesačného príspevku na čiastočnú úhradu výdavkov škôl
a školských zariadení a určení miesta a času zápisu dieťaťa na plnenie povinnej školskej dochádzky v základnej škole      
7.Rôzne
8.Diskusia
9.Záver

1. Zasadnutie OZ otvorila V. Šipková, starostka obce. Neúčasť na zasadnutí ospravedlnil poslanec Michal Čekan a poslynkyňa Adriana Duračková. Na zasadnutí bolo prítomných 5 poslancov a zastupiteľstvo bolo uznášaniaschopné.

2. V.Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Krátkú M. a za overovateľov zápisnice poslancov Ľubomíra Duračku a Janku Kováčovú.

4. Uznesenia z predchádzajúceho zasadnutia prečítala p. Mária Horinová, hlavná kontrolórka obce.

5. Viera Šipková, starostka obce oboznámila prítomných s rozhodnutím Ministerstva ŽP SR Bratislava, ktoré neschvaľuje žiadosť obce Veselé s názvom Dobudovanie a kompletné sfunkčnenie stokovej siete v aglomerácii Veselé.
Starostka obce navrhla poslancom podať žiadosť cez Enviromentálny fond na ďalšiu etapu budovania kanalizácie v obci, s čím poslanci súhlasili. Je potrebné určiť časť obce, kde je budovanie kanalizácie už nevyhnutné a bude spĺňať podmienky čerpania finančných prostriedkov z Enviromentálnych fondov.
Starostka obce požiadala o schválenie uznesenia na vypracovávanie projektovej dokumentácie z dôvodu pripravenosti obce na predloženie projektov pri prípadných vyhláseniach výziev.
Starostka obce doposiaľ nezadala vypracovanie projektu zberného dvora, nakoľko poslanci OZ mali výhrady voči jeho budovaniu na parcele č. 1049/1, v časti obce za domom č. 109. Poslanci navrhujú lokalitu za areálom SPD Veselé, no tieto pozemky sú vo vlastníctve SPF Bratislava, kultúra orná pôda, čo by znamenalo ich vyňatie z poľnohospodárskeho pôdneho fondu. Vybavovanie tohto pozemku je časovo náročné a nie je možné do ďalšej výzvy tento pozemok získať do vlastníctva obce alebo do prenájmu.

6. Viera Šipková, starostka obce predložila prítomným návrh VZN obce Veselé č. 3/2011
o výške mesačného príspevku na čiastočnú úhradu výdavkov škôl a školských zariadení a určení miesta a času zápisu dieťaťa na plnenie povinnej školskej dochádzky v základnej škole. VZN obce bolo schválené.      

7.  Viera Šipková, starostka obce informovala prítomných o:

•    Oprave budovy zdravotného strediska, zostáva ešte vyčistiť ríny, na čo je potrebné zapožičanie plošiny. Oprava praskania steny, podľa stavebných odborníkov je potrebné vyjadrenie statika.
•    Dokončení opravy atiky nákupného strediska.
•    Zhotovení lavičiek, ktoré sa budú osádzať do centra obce.
•    Vydaní určenia na použitie trvalého dopravného značenia obcou Veselé na ceste II/504, čísla dopravných značiek DZ IS 36a – obec, IS 36b – koniec obce, Obvodným úradom pre cestnú dopravu a pozemné komunikácie Piešťany zo dňa 12. 7. 2011.
•    Odložení prác na búraní domu 328 z dôvodu nevyhovujúceho počasia.

8. Prítomní diskutovali o kultúrno-spoločenských akciách usporiadaných v obci, ktoré sú občanmi dobre hodnotené. Ide o akcie Veselská guláš párty a futbalový turnaj. Diskutovali o založení zväzu dôchodcov a o hasičskom zbore. Starostka obce informovala o zakúpení nového čerpadla, ktoré sa použilo pri odčerpávaní vody pri záplavách na štadióne OŠK a o čistení kanála Povodím Váhu. Ďalej informovala poslancov o potrebe kontroly kotlov v obecných budovách a bytoch. Poslanec B. Kukuč, vzhľadom na to, že sa blížia zimné mesiace, sa spytoval na zateplenie nájomných bytov, ktoré sú nad kočíkarňami v bytovke. Starostka obce zároveň poukázala na problémy s úpravou nájomného za obecné nájomné byty, čo bude musieť obec riešiť.

9.Na záver starostka obce poďakovala prítomným za účasť na zasadnutí.

Vo Veselom 28. 7. 2011

Zapisovateľka
Mária Krátká

Overovatelia zápisnice     
Ľubomír Duračka
Janka Kováčová

Uznesenia Obecného zastupiteľstva vo Veselom
zo dňa 28. 7. 2011

Uznesenie Obecného zastupiteľstva vo Veselom č. 39/2011
Obecné zastupiteľstvo vo Veselom
Schvaľuje
program zasadnutia OZ na deň 28. 7. 2011.

Prítomných 5 poslancov, schválilo 5 poslancov

Uznesenie Obecného zastupiteľstva vo Veselom č. 40/2011
Obecné zastupiteľstvo vo Veselom
určuje
overovateľov zápisnice poslancov Ľubomíra Duračku a Janku Kováčovú,
zapisovateľa Máriu Krátkú.

Prítomných 5 poslancov, schválilo 5 poslancov

Uznesenie Obecného zastupiteľstva vo Veselom č. 41/2011
Obecné zastupiteľstvo vo Veselom
a/ berie na vedomie
predložené uznesenia OZ vo Veselom zo dňa 30. 6. 2011.

Prítomných 5 poslancov, schválilo 5 poslancov

Uznesenie Obecného zastupiteľstva vo Veselom č. 42/2011
Obecné zastupiteľstvo vo Veselom
Schvaľuje
VZN obce Veselé č. 3/2011o výške mesačného príspevku na čiastočnú úhradu výdavkov škôl
a školských zariadení a určení miesta a času zápisu dieťaťa na plnenie povinnej školskej dochádzky v základnej škole       

Prítomných 5 poslancov, schválilo 5 poslancov

Uznesenie Obecného zastupiteľstva vo Veselom č. 43/2011
Obecné zastupiteľstvo vo Veselom
a/ berie na vedomie
nutnosť zadania vypracovania projektov pre obec Veselé z dôvodu pripravenosti obce k ich podaniu pri vyhlásení výzvy.

Prítomných 5 poslancov, schválilo 5 poslancov

Vo Veselom 28. 7. 2011
Viera Šipková
Starostka obce